ชนสยองรถกู้ชีพ คนป่วยกระเด็นออกมาตาย-พยาบาลสาหัส ปิกอัพทิ่มคาสี่แยก 
(ภาพจาก มูลนิธิกุศลศรัทธาสุราษฎร์ธานี),รถกู้ชีพศูนย์กู้ภัยตาปี จ.สุราษฎร์ธานี เปิดไฟขอทางรีบนำผู้ป่วยจะไปส่ง รพ. ถึงสี่แยกรถกระบะได้ไฟเขียวพุ่งออกมาทันที ชนเข้าอย่างจัง จนผู้ป่วยกระเด็นออกมานอกรถตายคาที่ พยาบาลกระดูกเชิงกรานหัก บาดเจ็บสาหัส ส่วนคนขับรถกระบะหนีหาย ,เมื่อกลางดึก วันที่ 25 ต.ค. ร.ต.อ.อาวุธ ปาลีพิชัย รอง สว. (สอบสวน) สภ.เมืองสุราษฎร์ธานี รับแจ้งเกิดอุบัติเหตุรถกระบะชนรถกู้ชีพศูนย์กู้ภัยตาปี บริเวณแยกบางใหญ่ หมู่ 5 ต.มะขามเตี้ย อ.เมืองสุราษฎร์ธานี มีผู้ได้รับบาดเจ็บและเสียชีวิต จึงรายงานผู้บังคับบัญชาทราบ และรุดไปตรวจสอบพร้อมเจ้าหน้าที่มูลนิธิกุศลศรัทธาสุราษฎร์ธานี,ที่เกิดเหตุขาเข้าเมือง พบรถตู้พยาบาลศูนย์กู้ชีพตาปี ยี่ห้อโตโยต้า รุ่นคอมมิวเตอร์ สีขาว ทะเบียน กม 1134 สุราษฎร์ธานี สภาพถูกชนด้านข้างตัวรถและช่วงล้อหลังซ้ายพังเสียหาย ห่างออกไปพบรถคู่กรณี เป็นรถกระบะ มิตซูบิชิ สีเขียว ทะบียน บฉ 7106 สุราษฎร์ธานี และรถเก๋งโตโยต้า รุ่นวีออส สีดำ ทะเบียน 2 กต 5913 กรุงเทพมหานคร ถูกเฉี่ยวชนได้รับแรงกระแทกเสียหาย,ส่วนผู้บาดเจ็บจำนวน 3 ราย ทราบชื่อต่อมาคือ นางเพียงโสม สุ่มประดิษฐ์ อายุ 39 ปี ตำแหน่งพยาบาลวิชาชีพชำนาญการ ประจำห้องฉุกเฉิน รพ.สุราษฎร์ธานี อาการสาหัสกระดูกเชิงกรานหัก รายที่ 2 น.ส.ปิยวรรณ จันทร์สุข อายุ 29 ปี ตำแหน่งเจ้าหน้าที่เวชกิจฉุกเฉิน ประจำศูนย์กู้ชีพตาปี รพ.สุราษฎร์ธานี อาการปวดไหล่ซ้ายและขาขวา และนายชาญชัย เขื่อนแก้ว อายุ 42 ปี ตำแหน่งพนักงานขับรถ เจ้าหน้าที่เร่งนำส่ง รพ.สุราษฎร์ธานี,นอกจากนี้ พบผู้เสียชีวิตบนพื้นถนน 1 ราย ทราบชื่อคือ นายอนุชา พูสันเทียะ อายุ 30 ปี ซึ่งเป็นผู้ป่วยที่มากับรถกู้ชีพตาปี กระเด็นออกมาตายนอกรถกู้ชีพ,สอบสวนเบื้องต้นทราบว่า รถกู้ชีพตาปี ได้รับผู้ป่วยฉุกเฉินประสบอุบัติเหตุจากพื้นที่ ต.ขุนทะเล มุ่งหน้าแยกบางใหญ่ เพื่อที่จะรีบเร่งนำส่งไปยัง รพ.สุราษฎร์ธานี เมื่อมาถึงจุดเกิดเหตุ ได้เปิดสัญญาณไฟฉุกเฉินเพื่อขอเส้นทาง และเป็นจังหวะไฟเขียวทางฝั่งของรถกระบะคู่กรณี ที่ขับมาจากแยกตาปานมุ่งหน้าแยกบางกุ้ง เป็นเหตุให้รถกระบะพุ่งชนเข้าบริเวณส่วนท้ายด้านซ้ายของรถกู้ชีพอย่างจัง จนผู้ป่วยและพยาบาลวิชาชีพกระเด็นออกจากรถไปกระแทกกับรถเก๋งโตโยต้า สีดำ ที่จอดติดสัญญาณไฟแดง นายอนุชา พูสันเทียะ ผู้ป่วยเสียชีวิตคาที่ ส่วนพยาบาลวิชาชีพบาดเจ็บสาหัส,ขณะเดียวกัน เตียงผู้ป่วยกระเด็นไปกระแทกรถชาวบ้านที่จอดติดไฟแดงเสียหายอีก 2 คัน ส่วนคนขับรถกระบะยี่ห้อมิตซูบิชิ สีเขียว คู่กรณี อาศัยจังหวะชุลมุนหลบหนีไป ตำรวจจึงได้ตรวจสอบทะเบียนรถ เพื่อติดตามตัวมาดำเนินคดีต่อไป.
รถกู้ชีพศูนย์กู้ภัยตาปี จ.สุราษฎร์ธานี เปิดไฟขอทางรีบนำผู้ป่วยจะไปส่ง รพ. ถึงสี่แยกรถกระบะได้ไฟเขียวพุ่งออกมาทันที ชนเข้าอย่างจัง จนผู้ป่วยกระเด็นออกมานอกรถตายคาที่ พยาบาลกระดูกเชิงกรานหัก บาดเจ็บสาหัส ส่วนคนขับรถกระบะหนีหาย
ชนรถฉุกเฉิน,ชนรถกู้ชีพ,คนป่วยกระเด็น,คนป่วยกระเด็นออกมาตาย,ศูนย์กู้ชีพตาปี,สุราษฎร์ธานี